Grønt belte (Storbritannia)

Se også grønt belte (andre betydninger).

Et grønt belte er i britisk byplanlegging et konsept for å kontrollere byers vekst. Det første grønne beltet ble opprettet rundt London av boligminister Duncan Sandys. Konseptet består av at det opprettes en ring rundt byer hvor det er restriksjoner på bygging slik at man beholder naturområder og landsbygd. 

Politikk

Politikken som ligger bak grønne belter er nedfelt i regjeringens Planning Policy Guidance Note 2: Green Belts, et rundskriv om  reguleringspolitikk. Lokale myndigheter er ikke bundet av dokumentet, men blir sterkt anbefalt å følge prinsippene når de vurderer reguleringsendringer som kan føre til urbanisering av nye områder, eller når de har planer om å innføre et grønt belte. 

Det er definert fem mål for grønne belter:

 Å stoppe uhindret spredning av store, tett bebygde områder
 Å hindre nabobyer i å smelte sammen
 Å beskytte landsbygden fra å bli tatt over av byene
 Å bevare historiske byers spesielle karakter
 Å bidra til byfornyelse ved å oppmuntre til gjenbruk av eiendommer fremfor nybygning

Det man anser for å være de fremste fordelene og mulighetene med grønne belter er:

 Mulighet for å finne åpne naturområder nær byene
 Mulighet for fritidsaktiviteter i naturen 
 Bevaring av vakre landskap
 Sikring av miljøinteresser
 Bevaring av dyrket mark, skog og annen eiendom knyttet til primærnæringer

Grønne belter i England

Per 2003 var det fjorten grønne belter i England, som tilsammen beskyttet 13% av arealet. 

  Areal (km²)  5133    London (Metropolitan Green Belt)  2578    Nordvest-England (Merseyside og Stor-Manchester)  2556    South Yorkshire og West Yorkshire  2315    West Midlands    825    Det sørvestlige Hampshire og sørøstlige Dorset (Bournemouth/Poole, New Forest)    688    Avon (Bristol og Bath)    663    Tyne and Wear    618    Nottingham og Derby    441    Stoke-on-Trent    350    Oxford    267    Cambridge    262    York     70    Gloucester og Cheltenham      0.7  Burton upon Trent og Swadlincote 16 766  

Kategori:Storbritannias geografi
Kategori:Miljøvern i Storbritannia